**Հ Ի Մ Ն Ա Վ Ո Ր ՈՒ Մ**

**«ՀՀ ԲՆԱՊԱՀՊԱՆՈՒԹՅԱՆ ՆԱԽԱՐԱՐԻ 2009 ԹՎԱԿԱՆԻ ՀՈՒՆՎԱՐԻ 15-Ի N 9-Ն ՀՐԱՄԱՆՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՇՐՋԱԿԱ ՄԻՋԱՎԱՅՐԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ ՎԵՐԱԲԵՐՅԱԼ**

1. **Ընթացիկ իրավիճակը և իրավական ակտի ընդունման անհրաժեշտությունը**

Վայրի բնության մեջ հատուկ պահպանության և օգտագործման տեսանկյունից հատուկ կարգավորման առարկա են հանդիսանում ՀՀ կենդանիների Կարմիր գրքում գրանցված կենդանատեսակները։

Բնապահպանության նախարարի 2009 թվականի հունվարի 15-ի «Որսի կանոնները հաստատելու մասին» N 9-Ն գործող հրամանի 19-րդ կետի համաձայն որսի օբյեկտ հանդիսացող կենդանիների ցանկում ներառված են ՀՀ կենդանիների Կարմիր գրքում գրանցված 3 կենդանատեսակ՝ հայկական մուֆլոնը, բեզոարյան այծն ու կարմիր բադը, մինչդեռ կիսաազատ պայմաններում պահման և օգտագործման ենթակա կենդանատեսակների շրջանակն առավել լայն է։ Կարմիրգրքյան տեսակների կիսաազատ պայմաններում պահման և դրանց օգտագործման ենթակա տեսակների ցանկի առանձնացման համար անհրաժեշտ է իրականացնել այդ կենդանատեսակների համալիր գնահատում և ցանկերի առանձնացում, ինչը մինչ օրս իրականացված չէ։ Խուսափելու համար անճշտություններից, գիտականորեն հիմնավորված և գնահատված մոտեցում ցուցաբերելու պահանջից ելնելով նախաձեռնվել է սույն նախագծով իրակացվող փոփոխությունը։ Նախագծի երկրորդ կետով նախատեսված փոփոխությունը միտված է կարգավորելու իրավական ակտերի միջև տեղ գտած անհամապատասխանությունը և անճշտությունը, քանի որ Կառավարության 2016 թվականի օգոստոսի 18 N 860-Ն որոշմամբ որսորդական տնտեսությունների ցանկ հաստատված չէ։

Նախագծի ընդունմամբ կապահովվի 2023 թվականի օգոստոսի 22-ի տարածքային զարգացման և շրջակա միջավայրի նախարարական կոմիտեի N ԿԱ/246 նիստի արձանագրության 2-րդ կետի «բ» ենթակետի պահանջը։

1. **Առաջարկվող կարգավորման բնույթը**

Նախագծի ընդունմամբ կկանոնակարգվի ՀՀ կենդանիների Կարմիր գրքում գրանցված կենդանատեսակների կիսաազատ պայմաններում պահման և դրանց օգտագործման իրավահարաբերություններում տեղ գտած անճշտությունները։

1. **Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է շրջակա միջավայրի նախարարության կողմից:

1. **Ակնկալվող արդյունքը**

Նախագծի ընդունումը կնպաստի ՀՀ կենդանիների Կարմիր գրքում գրանցված կենդանատեսակների թվաքանակի պահպանման և կայուն օգտագործման ուղղված արդյունավետ քայլերի մշակմանն ու կիրառմանը։

1. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

«ՀՀ Բնապահպանության նախարարի 2009 թվականի հունվարի 15-ի N 9-Ն հրամանում փոփոխություն կատարելու մասին» շրջակա միջավայրի նախարարի հրամանի նախագծի ընդունմամբ պետական բյուջեում եկամուտների ավելացումներ չեն նախատեսվում։

**6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Ներկայացվող նախագիծը չի բխում ռազմավարական փաստաթղթերից։